wickkiey/tamil-wikipedia-markdown huggingface dataset:
# பாரூக்கு



**இறைவாக்கினர் பாரூக்கு** (எபிரேயம்: ברוך בן נריה " பேறுபெற்றவர் ") என்பவர் கி.மு. 6ஆம் நூற்றாண்டில் வாழ்ந்தவர் ஆவார். பழைய ஏற்பாட்டுப் பகுதியாகிய இணைத் திருமுறைத் தொகுப்பைச் சேர்ந்த ஏழு நூல்களுள் ஒன்றான பாரூக் நூலின் ஆசிரியர் இவர் ஆவார். விவிலியத்தின் பகுதியாக இந்நூல் கி.பி. 397இல் கார்த்தேசு (Carthage) நகரில் நடந்த சங்கத்திலும், பின்னர் கத்தோலிக்க திருச்சபையின் திரெந்து சங்கத்திலும் (கி.பி. 1546) அதிகாரப்பூர்வமாக இறையேவுதல் பெற்ற நூலாக ஏற்கப்பட்டது.  

## பெயர்
**பாரூக்கு** என்னும் இந்நூல் செப்துவசிந்தா பதிப்பில் கிரேக்க மூல மொழியில் Barùch (Βαρούχ) என்றும் இலத்தீனில் Baruch என்றும் உள்ளது. எபிரேயத்தில் இது בָּרוּךְ (Barukh, Bārûḵ) என்னும் பெயர் ஆகும். இதற்கு "பேறுபெற்றவர்" என்பது பொருள்.  

## வரலாற்றுச் சுருக்கம்
இவர் இறைவாக்கினர் எரேமியாவின் செயலர் என்பது மரபு வழிச் செய்தி. எரேமியா நூலின் படி இவரின் தந்தை நேரியா ஆவார். அதே நூலில் யூதாவின் அரசனான யோயாக்கிம் ஆட்சியேற்ற நான்காம் ஆண்டில் ஆண்டவரிடமிருந்து எரேமியாவுக்கு அருளப்பட்ட வாக்கினை எரேமியா சொல்லச் சொல்ல பாரூக்கு அவற்றை எல்லாம் ஏட்டுச் சுருளில் எழுதிவைத்து, எரேமியாவின் கட்டளைக்கிணங்க நோன்பு நாளன்று, யூதர்களின் கோவிலுக்கு சென்று அங்குக் குழுமியிருந்த மக்களின் செவிகளில் விழும்படி, தான் எழுதிவைத்த ஆண்டவரின் சொற்களை ஏட்டுச்சுருளினின்று படித்துக்காட்டினார். இக்காரியம் செய்ய மிகக்கடினமானதாக இருப்பினும், இதனை மனம்தலராமல் பாரூக்கு செய்துமுடித்தார்.  

இவரும் எரேமியாவும் பாபிலோனிய மன்னன் எருசலேமின் மீது படையெடுத்து அதன் அரசனையும் நாட்டினரையும் நாடு கடத்தியதை தம் கண்களால் கண்டனர். கடவுளையும் அவரது திருச்சட்டத்தையும் கைவிட்டமையே இஸ்ரயேலர் பாபிலோனுக்கு நாடு கடத்தப்பட்டதற்குரிய காரணம்; எனவே அவர்கள் தங்கள் பாவங்களை அறிக்கையிட்டுக் கடவுள்பால் மனந்திரும்பி, உண்மை ஞானமாகிய திருச் சட்டத்தைக் கடைப்பிடித்து நடந்தால், கடவுள் அவர்களது அடிமைத்தனத்தை விரைவில் முடிவுக்குக் கொண்டு வந்து, அவர்களுக்கு மீட்பை அருள்வார் என்னும் செய்தியை இவரின் நூல் வலியுறுத்துகிறது. வெவ்வேறு கால கட்டங்களில் எழுதப்பட்ட ஐந்து சிறிய தனித்தனிப் பகுதிகள் முறையாகத் தொகுக்கப்பட்டு, கி.மு.முதல் நூற்றாண்டில் தனி நூலாகப் பாரூக்கின் பெயரில் வெளியிடப்பட்டுள்ளன என சில அறிஞர்கள் கருதுகின்றனர்.
# பன்னாட்டுக் கலைச்சொல்லியல் தகவல் நடுவம்



**பன்னாட்டுக் கலைச்சொல்லியல் தகவல் நடுவம்** (International Information Centre for Terminology) 1971 ஆம் ஆண்டில் யுனெசுக்கோவினால் நிறுவப்பட்டது. கலைச்சொல்லியலில் பன்னாட்டு ஒத்துழைப்பை ஆதரிப்பதும், அதை ஒருங்கிணைப்பதுமே இந்த நடுவத்தின் நோக்கம்." இந்த நடுவத்தைச் சுருக்கமாக "இன்ஃபாடேர்ம்" (Infoterm) என்று அழைப்பது வழக்கம். தேசிய, பன்னாட்டு, பிரதேச அமைப்புக்களும், கலைச்சொல் தொடர்பான அலுவல்களில் ஈடுபட்டிருக்கும் அரசாங்க மற்றும் அரசு சார்பற்ற அமைப்புக்களும், இந்த நடுவத்தில் உறுப்பினராக உள்ளன. ஆப்பிரிக்கா, அமெரிக்கா, ஆசியா, ஐரோப்பா ஆகிய கண்டங்களில் இருந்து இதற்கு உறுப்பினர்கள் உள்ளனர்.  

## வரலாறு
1930களின் தொடக்கத்தில், ஆசுத்திரியாவின் வீசல்பர்க்கில், தொழிலதிபரான யூஜீன் வூசுட்டர், தனது பொறியியல் தொழிலகத்தின் ஒரு பகுதியாக கலைச்சொல்லியல் ஆய்வுகளுக்காக ஒரு தனிப்பட்ட நடுவம் ஒன்றை நடத்தி வந்தார். பன்னாட்டுத் தொழில்நுட்பத் தொடர்பாடல் குறித்த இவரது ஆய்வுகள், 1936ல் பன்னாட்டுத் தர நிறுவனத்தின் கீழ் கலைச்சொல் தரப்படுத்தலுக்கான தொழில்நுட்பக் குழு ஒன்றை அமைப்பதற்கு வித்திட்டன. 1950களிலும், 1960களிலும் வூசுட்டர், பொதுக் கலைச்சொல்லியற் கோட்பாடு என இன்று அழைக்கப்படும் கோட்பாடு ஒன்றை உருவாக்கினார். 1951 ஆம் ஆண்டில், ஆசுத்திரியத் தர நிறுவனம், தனது கலைச்சொல்லியல் கொள்கைக்கும், ஒருங்கிணைப்பு நடவடிக்கைகளுக்குமான பொதுச் செயலராக வூசுட்டரை நியமித்தது. இவரது முன்னோடி நடவடிக்கைகளின் பெறுபேறாக, 1971ல் யுனெசுக்கோவும், ஆசுத்திரியத் தர நிறுவனமும் ஒப்பந்தம் ஒன்றைச் செய்துகொண்டு "பன்னாட்டுக் கலைச்சொல்லியல் தகவல் நடுவத்தை" நிறுவின. இந்த மையம், வூசுட்டர் வழி நடத்திவந்த செயலகத்திடம் இருந்து வழிகாட்டுதல்களைப் பெற்றுவந்தது. 1977ல் வூசுட்டர் இறந்தார். 1982ல் அவர் விருப்புறுதிக் கொடைகளாக விட்டுச் சென்றவற்றை "நடுவம்" பொறுப்பேற்றுக்கொண்டது. 1996 ஆம் ஆண்டில், பன்னாட்டுக் கலைச்சொல்லியல் தகவல் நடுவம், தனியான, இலாப நோக்கற்ற பன்னாட்டு அறிவியல் அமைப்பாக ஆனதுடன், வியன்னாப் பல்கலைக் கழகத்தில், யூஜீன் வூசுட்டர் ஆவணக் காப்பகத்தையும் நிறுவியது.  

## செயற்பாடுகள்
கலைச்சொல்லியல் தொடர்பான தொடர்பாடலுக்கும், அறிவுப் பரிமாற்றத்துக்குமான உதவிகளை வழங்குவதற்காகப் பன்னாட்டளவில் கலைச்சொல்லியல் ஒத்துழைப்பை ஒருங்கிணைப்பதே பன்னாட்டுக் கலைச்சொல்லியல் தகவல் நடுவத்தின் முக்கிய நோக்கம். கலைச்சொல்லியலில் பன்னாட்டுக் கூட்டுழைப்பு, கலைச்சொல்லியல் கொள்கை, கலைச்சொல்லியல் தரவுகள் தொடர்பிலான சட்ட அம்சங்கள், கலைச்சொல் தரவுத்தள மேலாண்மை, கலைச்சொல் தரப்படுத்தல் என்பன மையத்தின் முக்கிய நடவடிக்கைகள்.  

## பன்னாட்டுத் தர நிறுவனம்
பன்னாட்டுக் கலைச்சொல்லியல் தகவல் நடுவம், பன்னாட்டுத் தர நிறுவனத்தின் 10 குழுக்கள் அல்லது துணைக் குழுக்களில் பங்குபற்றுகிறது. அவை,  
- ISO/IEC JTC1, அதன் துணைக்குழுக்கள் JTC 1/SC 32, JTC 1/SC 36 என்பன.
- TC 12, TC 46/SC 4 என்பன.
- ISO/TC 37, அதன் துணைக்குழுக்கள் TC 37/SC 1, TC 37/SC 2, TC 37/SC 3 and TC 37/SC 4.

## வெளியிணைப்புகள்
- பன்னாட்டுக் கலைச்சொல்லியல் தகவல் நடுவ இணையத்தளம்
# பிஜாப்பூர்



**பீஜாப்பூர்** என்பது கர்நாடகத்தில் பீஜாப்பூர் மாவட்டத்திற்கு உட்பட்ட நகரம். இம்மாவட்டத்தின் தலைநகரம் இதுவே.  
மேலைச் சாளுக்கியர்களால் 10 ஆம் நூற்றாண்டில் இந்த நகரம் நிர்மாணிக்கப்பட்டது. பின்னர், இது தில்லி சுல்தானகத்திற்கும், பாமினி சுல்தானகத்தின் ஆட்சிக்கும் உட்பட்டிருந்தது. தக்கானத்து சுல்தானகங்களில் ஒன்றான, பிஜாப்பூர் சுல்தானகத்தின் தலைமையிடம் பிஜாப்பூர் நகரம் ஆகும். பிஜாப்பூர் சுல்தான் அடில் ஷா காலத்தில் பிஜப்பூர் கோட்டை கட்டப்பட்டது.  

## இதனையும் காண்க
- பிஜப்பூர் கோட்டை

## தட்பவெப்பம்

## மேலும் பார்க்கவும்
- இரண்டாம் பாஸ்கரர்
- இண்டி
- ஹம்பி
- பட்டடக்கல்
- பாதமி

## சான்றுகள்s

## இணைப்புகள்

- Architecture of Bijapur
- Museum at Bijapur
- Bijapur City Municipality Website
- 
- Bijapur Tourism and City Information
- Bidar
- Gulbarga
- Satellite map of Bijapur
- Historical information on Bijapur
- Bijapur Ibrahim roja on Google Maps
- Bijapur Jamia Masjid on Google Maps
- Bijapur Gol Gumbaz on Google Maps
# ஆற்றல் மட்டம்

ஓர் அணுவை எடுத்துக் கொண்டால், அணுக்கருவைச் சுற்றி இலத்திரன்கள் சுற்றி வருகின்றன. ஆனாலும், இலத்திரன்கள் தாம் சுற்றி வரும் ஒழுக்கைத் தாமே தேர்ந்தெடுக்க முடியாது. இவை ஒரு குறிப்பிட்ட ஆற்றலைக் கொண்ட ஒழுக்கிற்கு மட்டுப்படுத்தப்பட்டிருக்கும். ஒவ்வோர் ஒழுக்கும் வெவ்வேறு **ஆற்றல் மட்டங்களைக்** (*energy levels*) கொண்டிருக்கும். இலத்திரன்கள் பல கூண்டுகளில் (Shells) அல்லது பல நிலைத்த ஆற்றல் மட்டங்களில் அணுக்கருவைச் சுற்றி சுற்றி வருகின்றன.  

## இலத்திரன் மட்டத் தாவல்கள்
உறிஞ்சப்படுகிறது, இதன் ஆற்றல் = h &nu;]]  
&nu;]]  
ஒரு மட்டத்திலிருந்து பிறிதொரு மட்டத்திற்கு இலத்திரன் தாவும் போது ஆற்றலை உமிழவோ அல்லது ஆற்றலை ஏற்கவோ செய்கின்றன. இந்த ஆற்றலின் அளவு hν = E1~ E2 என்று கொடுக்கப்படும். இவ்வாற்றல் ஒரு மின்காந்த ஒளியணுவாக (photon) வெளிப்படும். இதன் அதிர்வெண்  

ν = E1~E2/h  

என்று கொடுக்கப்படும். இங்கு h என்பது பிளாங்கின் மாறிலி ஆகும்.
# சண்டர்

**சண்டர்** என்பது இந்து சமயத்தில் சில கடவுள்களின் நிர்மால்ய அதிகாரத்தினைப் பெற்ற பதவியாகும். இப்பதவியைப் பெற்றவர்கள் அந்தந்த கடவுள்களின் மீது அதீத அன்பினைக் கொண்டவர்களாகவும், அக் கடவுள்களின் தரிசனப் பலனை பக்தர்களுக்கு அருள்பவர்களாகவும் உள்ளார்கள்.  

தனிப்பெரும் சமயமாக தொன்மத்தில் இருந்த சைவம், சாக்தம், காணதிபத்தியம், கௌமாரம், சௌரம் ஆகியவற்றின் முதற் தெய்வங்களுக்கு சண்டர்கள் உண்டு.  

1. சைவம் - சிவன் – த்வனி சண்டர்
1. சௌரம் - சூரியன் – தேஜஸ்சண்டர்
1. காணதிபத்தியம் - விநாயகர் – கும்பச் சண்டர்
1. கௌமாரம் - சுப்ரமண்யர் – சுமித்ரசண்டர்

இந்த சமயங்களில் சைவம் தவிர்த்து மற்றவை அனைத்தும் சைவத்தினுள் ஒடுங்கிவிட்டமையால் சைவத் திருக்கோயில்களில் மட்டுமே சண்டர் காண முடிகிறது. சைவத் திருக்கோயில்களில் உள்ள சண்டர் சண்டீசர் என்று அழைக்கப்படுகிறார்.
# பழைய கெய்ரோ

வில் அமைந்துள்ள புனித ஜோர்ஜின் கன்னிமாடம் பழைய கெய்ரோவிலுள்ள புகழ்பெற்ற இடமாகும்.]]  

**பழைய கெய்ரோ** (எகிப்திய அரபு: *Masr el Adīma*) எகிப்துத் தலைநகர் கெய்ரோவின் ஓர் பகுதியாகும். இது கெய்ரோவிற்கு முன்பாக *ஃபூசுடாட்* போன்ற எகிப்தின் தலைநகரங்களாக விளங்கிய நகரங்களின் எச்சங்களை உள்ளடக்கி உள்ளது. மேலும் இப்பகுதியில் கோப்திய கெய்ரோ மற்றும் அதன் பல தொன்மையான தேவாலயங்களும் உரோமானியக் கோட்டைகளின் இடிபாடுகளும் உள்ளன. தற்காலச் சுற்றுலாப் பயணிகள் இங்குள்ள கோப்திய அருங்காட்சியகம், பாபிலோன் கோட்டை, தொங்கு தேவாலயம், மற்றும் பிற கோப்திய தேவாலயங்களையும், பென் எச்ரா யூதக்கோவிலையும் அமிர் இபன் அல்-அசு மசூதியையும் காணச் செல்கின்றனர். பாபிலோன் கோட்டை என்பது உரோமானியர்கள் கட்டிய கோட்டை ஆகும்; இதனைச் சுற்றியே எகிப்திய கிறித்துவர்களின் பல தொன்மையான தேவாலயங்கள் கட்டப்பட்டுள்ளன.  

சிற்றரசர் காபிரீயல் அபீப் சக்காக்கினி பாஷா (1841–1923), சக்காக்கினி என்னுமிடத்தில் 1897இல் ஓர் அரண்மனையையும் தேவாலயத்தையும் கட்டினார். இவர் பழைய கெய்ரோவில் உரோமானிக் கத்தோலிக்க கல்லறையையும் ஏற்படுத்தினார்.  

## மேற்சான்றுகள்
# தொங்கு தேவாலயம்



**புனித கன்னிமேரி கோப்திய மரபுவழித் தேவாலயம் ** (*Saint Virgin Mary's Coptic Orthodox Church*), பரவலாக **தொங்கு தேவாலயம்** (*Hanging Church*, *El Muallaqa*) எகிப்தில் உள்ள பழைமையான தேவாலயங்களில் ஒன்றாகும். இந்த இடத்தில் உள்ள தேவாலயத்தின் வரலாறு மூன்றாம் நூற்றாண்டில் துவங்குகிறது.  

கோப்திய கெய்ரோவில் (பழைய கெய்ரோ) உரோமானியர்களால் கட்டப்பட்ட பாபிலோன் கோட்டையின் நுழைவாயில் மேலாக அமைந்துள்ளதால் இந்த தேவாலயம் *தொங்கு தேவாலயம்* என அழைக்கப்படுகிறது. இதனை எட்ட 29 படிகள் ஏற வேண்டும்; கெய்ரோ வந்த துவக்ககால பயணிகள் இதனை "மாடிப்படி தேவாலயம்" என்றும் குறிப்பிட்டுள்ளனர். உரோமானியர்களின் காலத்திலிருந்து தரைமட்டம் ஆறு மீட்டர் உயர்ந்துள்ளதால் நுழைவாயிற் தூண்கள் பெரும்பாலும் மண்ணுக்கடியில் சென்று விட்டன;இதனால் தற்போது தேவாலயம் உயர்ந்த நிலையில் காணப்படுவதில்லை. சாலையிலிருந்து தேவாலயத்தின் நுழைவு கல் வளைவுக்கடியில் இரும்பு கதவுகளால் காக்கப்படுகிறது. பத்தொன்பதாம் நூற்றாண்டில் கட்டப்பட்ட முகப்பும் இரட்டை மணிக்கூண்டுகளும் குறுகிய தாழ்வாரத்தினூடே காணலாம்; இந்தத் தாழ்வாரம் தற்கால விவிலியக் காட்சிகளால் அலங்கரிக்கப்பட்டுள்ளது. படிகள் ஏறியபிறகு மற்றொரு நுழைவாயிலுக்குப் பின்னர் மற்றொரு முற்றம் காணக்கிடைக்கிறது. இதன்மூலம் பதினொன்றாம் நூற்றாண்டில் கட்டப்பட்ட வெளி முகமண்டபத்தை அடையலாம்.  

## காட்சிக்கூடம்

## மேற்சான்றுகள்
# வள்ளுவர் விருந்து (நூல்)

**வள்ளுவர் விருந்து** என்னும் திருக்குறள் ஆய்வு நூல் ஜி. சுப்பிரமணிய பிள்ளை என்பவரால் எழுதப்பட்டு 2003இல் மணிவாசகர் பதிப்பகத்தால் வெளியிடப்பட்டது.  

ஆசிரியர் பல தமிழ் ஏடுகளில் வெளியிட்டிருந்த கட்டுரைகளின் தொகுப்பாகிய இந்நூலில் "வள்ளுவர் செய்த புரட்சி", "நாவுக்கரசும் திருவள்ளுவரும்", "திருக்குறட் புலி" போன்ற தலைப்புகளில் 27 கட்டுரைகள் உள்ளன.  

## குறிப்பு
# கிறித்துவர்களின் திருக்குறள் கொடை (நூல்)

**கிறித்துவர்களின் திருக்குறள் கொடை** என்னும் திருக்குறள் ஆய்வு நூல் கு. மோகனராசு, வீ. ஞானசிகாமணி ஆகியோரைப் பதிப்பாசிரியர்களாகக் கொண்டு 2004இல் மணிவாசகர் பதிப்பகத்தால் வெளியிடப்பட்டது.  

## நூல் பொருள்

இத்தொகுப்பு நூலை அறிமுகம் செய்கின்ற முனைவர் கு. மோகனராசு பின்வருமாறு "முன்னுரை"யில் விளக்குகிறார்:  

## நூலில் உள்ள ஆய்வுக் கட்டுரைகள்

இந்நூலில் 11 ஆய்வுக் கட்டுரைகள் அடங்கியுள்ளன. அவற்றின் தலைப்புகளும் அவற்றை ஆக்கியோரும்:  

1. *திருக்குறள் மொழிபெயர்ப்புகள்* - முனைவர் ஜி. ஜான்சாமுவேல்  

2. *திருக்குறள் தமிழ் உரைகள்* - முனைவர் கு. மோகனராசு  

3. *திருக்குறள் இலக்கிய ஆய்வுகள்* - முனைவர் பா. வளன் அரசு  

4. *திருக்குறள் ஒப்பாய்வுகள்* - முனைவர் ஜோசபின் டோரதி  

5. *திருக்குறள்சார் படைப்பிலக்கியங்கள்* - செல்வி க. அற்புதமணி  

6. *தமிழ்க் கிறித்தவ இலக்கியத்தில் திருக்குறளின் தாக்கம்* - திருமதி அன்னாள் வேதகிரி  

7. *திருக்குறளும் வீரமாமுனிவரும்* - முனைவர் சூ. இன்னாசி  

8. *மொழிஞாயிறு தேவநேயப் பாவாணரும் திருக்குறளும்* - முனைவர் வீ. ஞானசிகாமணி  

9. *பேராயர் இரா. அருளப்பாவும் திருக்குறளும்* - முனைவர் அன்னி தாமசு  

10. *பேராசிரியர் சாலமன் பாப்பையாவும் திருக்குறளும்* - முனைவர் அரங்க. இராமலிங்கம்  

11. *பேராசிரியர் பா. வளன் அரசும் திருக்குறளும்* - முனைவர் நெல்லை ந. சொக்கலிங்கம்  

## கிறித்தவர்களின் திருக்குறள் உரை நூல்கள்

கிறித்தவர்கள் திருக்குறளுக்கு எழுதியுள்ள உரை நூல்களாகக் கீழ்வருவன இந்நூலில் குறிக்கப்படுகின்றன:  

1. பேராசிரியர் எம்மார் அடைக்கலசாமி, *திருக்குறள் மூலமும் உரையும்*, காந்தளகம், சென்னை, 1995.  

2. டாக்டர் இரா. அருளப்பா, *திருக்குறள் புத்தாய்வு*, மெய்ப்பொருள் பதிப்பகம், சென்னை, 1987.  

3. கலைவித்தகர் ஆரூர்தாஸ், *அய்யன் திருக்குறள் அகரவரிசைக் குறள் அகராதி*, கண்ணபிரான் நூலகம், சென்னை 2000.  

4. பேராசிரியர் சாலமன் பாப்பையா, *திருவள்ளுவரின் திருக்குறள் - உரையுடன்*, ஜெயா பதிப்பகம், மதுரை, 1999.  

5. மொழிஞாயிறு ஞா. தேவநேயப் பாவாணர், *திருக்குறள் தமிழ் மரபுரை*, தமிழ்மண் பதிப்பகம், சென்னை 2000.  

6. டாக்டர் எஸ். நவராஜ் செல்லையா, *திருக்குறள் புதிய உரை - அறத்துப்பால்*, ராஜ்மோகன் பதிப்பகம், சென்னை, 2000.  

7. திருக்குறள் ஞாயிறு முனைவர் பா. வளன் அரசு, *திருக்குறள் விளக்கம்*, தினகரன், நெல்லை, 2004.  

## குறிப்பு
# நக்கீரன் சொல்கிறேன் (இசைத்தட்டு)


**நக்கீரன் சொல்கிறேன்** என்பது 2011 மலேசியக் கலைஞர் நக்கீரன் வெளியிட்ட ஒரு தமிழ் இசைத்தட்டு ஆகும். இதுவே இவரது முதலாவது இசைத்தட்டு ஆகும். இந்த இசைத்தட்டில் பல நாட்டுக் கலைஞர்களின் படைப்புக்களும் இடம்பெறுகின்றன.  

## பாடல்கள்
- செல்லமே
- பயணம்
- கனவே
- தோழா ஆடவா
- செல்லமே (ஆங்கிலம்)
- எழுந்திடு
- இணைந்தோம்
- என்னைப் பார்
- நக்கீரன் சொல்கிறேன்
- திருமணம்
# செஸ்னா 172


**செஸ்னா 172 ஸ்கைகோக்** (*Cessna 172 Skyhawk*) என்பது செஸ்னா வானூர்தி நிறுவனத்தினால் உருவாக்கப்பட்ட நான்கு இருக்கைகள் கொண்ட, ஒன்றை இயந்திர, உயர்-இறக்கை நிலைத்த இறக்கை வானூர்தி. 1955 இல் கன்னிப் பறப்பினை மேற்கொண்ட இது,  
; 18× R172K  
;  
- வான் படை 8× 172F
- இராணுவம் 1× 172G
; 3  
;  
; 8× FR172H, 1× FR172K  
; 2  
1  
; 4× 172M  
; 4× 172N  
; (1)  
; 8× F172G, 4× F172H, 4× F172M  
; 8× 172K, delivered 1969 and retired 1972.  

## விபரங்கள் (172R)


- 
-
# சித்தர் நூல்களில் அகத்தியர், திருவள்ளுவர் வரலாறு (நூல்)

**சித்தர் நூல்களில் அகத்தியர், திருவள்ளுவர் வரலாறு** என்னும் நூலை பா. கமலக்கண்ணன் என்பவர் எழுதி 1993இல் வெளியிட்டார். அதன் இரண்டாம் பதிப்பு 2005இல் வெளியானது.  

## நூல் பிரிவுகள்

இந்நூல் "அகத்தியர் வரலாறு", "திருவள்ளுவர் வரலாறு" என்று இரு பிரிவுகளாக அமைந்துள்ளது. இந்நூலின் "முன்னுரை"யில் ஆசிரியர் பின்வருமாறு கூறுகிறார்:  

## நூலாசிரியர் தருகின்ற வள்ளுவர் வரலாறு

இந்நூலாசிரியர் சித்தர் பாடல்களை ஆராய்ந்து தாம் பெற்ற முடிவுகளாக சில கருத்துகளைத் தெரிவிக்கிறார். அகத்திய முனிவரின் சீடர் ஒருவர் பெயர் திருவள்ளுவர் என்றும், அவர் "ஞானவெட்டியான்" முதலிய பல நூல்களை இயற்றியவர் என்றும், அவரே திருக்குறள் இயற்றிய திருவள்ளுவர் என்றும் இந்த நூலாசிரியர் கூறுகிறார். மேலும், நூலின் இறுதியில் அவர் தமது முடிவுகளைக் கீழ்வருமாறு தொகுத்துத் தருகின்றார்:  

## குறிப்பு
# புனித பிலிப் நேரி தேவாலயத் தாக்குதல்


**புனித பிலிப்பு நேரியார் ஆலயம் மீதான எறிகணை வீச்சுத் தாக்குதல்** (*St. Philip Neri Church shelling*) 2006 ஆகத்து 13 இல் இடம்பெற்றது. புனித பிலிப்பு நேரியார் ஆலயம் இலங்கையின் வடக்கே யாழ்ப்பாணக் குடாநாட்டில் வேலணைத் தீவில் அல்லைப்பிட்டி கிராமத்தில் அமைந்துள்ளது. இவ்வாலயம் மீதான எறிகணைத் தாக்குதல் இலங்கைத் தரைப்படையினரால் நடத்தப்பட்டதாகக் குற்றம் சாட்டப்படுகிறது. இத்தாக்குதலில் குறைந்தது 15 பேர் கொல்லப்பட்டனர், மேலும் 54 பேர் காயமடைந்தனர்.  

## பின்னணி
யாழ்ப்பாணத்தைக் கைப்பற்றும் நோக்கில் விடுதலைப் புலிப் போராளிகள் இலங்கைத் தரைப்படையினருடன் அல்லைப்பிட்டியில் சிறு சமரில் ஈடுபட்டனர் இலங்கை இராணுவத்தினரின் எறிகணை வீச்சுக்களுக்கு அஞ்சி நூற்றுக்கணக்கான பொதுமக்கள் தமது இருப்பிடங்களை விட்டு வெளியேறி புனித பிலிப்பு நேரியார் ஆலயத்தில் அடைக்கலம் புகுந்தனர்.  

## நிகழ்வு
2006 ஆகத்து 12 சனிக்கிழமை காலையில் விடுதலைப் புலிகள் அல்லைப்பிட்டியில் தரையிறங்கினர். இதனை அடுத்து இராணுவத்தினர் பின்வாங்கி அருகில் அமைந்திருந்த கடற்படைத் தளத்தினுள் சென்றனர். இராணுவத்தினர் கிராமைத்தை நோக்கி எறிகணை வீச்சை ஆரம்பித்தனர். இது அன்று இரவு முழுவதும் தொடர்ந்தது. யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு வெளியிட்ட அறிக்கை ஒன்றின் படி இராணுவத்தினரின் பல்குழல் ஏவுகணைகள் அல்லைப்பிட்டிக் கிராமம் முழுவதும் வந்து வீழ்ந்ததாகத் தெரிவித்திருக்கிறது.  

## பொறுப்பு
தேவாலயம் மீது தாம் தாக்குதல் நடத்தவில்லை என இராணுவத்தினர் மறுப்புத் தெரிவித்தனர். ஆனாலும், அரசுப் படையினராலேயே எறிகணைத் தாக்குதல் நடத்தப்பட்டதாக பொதுமக்கள் தெரிவித்தனர். பலாலி இராணுவமுகாமில் இருந்து ஏவுகணைகள் வீசப்பட்டதாக பொதுமக்கள் தெரிவித்ததாக யாழ் பல்கலைக்கழக மனித உரிமைகள் அமைப்பு தெரிவித்துள்ளது. விடுதலைப் புலிகளும் இவ்வாறே தெரிவித்தனர்.
# மில் எம்.ஐ.-8


**மில் எம்.ஐ.-8** (*Mil Mi-8*, , நேட்டோவின் பெயர்: **கிப்**) என்பது சோவியத் ஒன்றியம் வடிவமைத்த, நடுத்தர இரட்டை-விசையாழி போக்குவரத்து உலங்கு வானூர்தியும் தாக்குதல் உலங்கு வானூர்தியாக செயற்படக் கூடியதும் ஆகும். இந்த எம்ஐ-8 உலங்கு வானூர்தி உலகில் அதிகம் உற்பத்தி செய்யப்பட்ட உலங்கு வானூர்தியும், 50க்கு மேற்பட்ட நாடுகளால் பயன்படுத்தப்படும் உலங்கு வானூர்தியும் ஆகும். உருசியா இதன் பிரதான உற்பத்தியாளரும் பாவனையாளராகவும் திகழ்கின்றது.  

## பாவனையாளர்கள்

;  
;  
;  
;  
;  
;  
;  
;  
;  
;  
;  
;  
;  
;  

## விவரங்கள் (எம்.ஐ.-8T)
# பாபிலோன் கோட்டை


**பாபிலோன் கோட்டை ** (*Babylon Fortress*) எகிப்தின் நைல் கழிமுகத்தில் *பாபிலோன்* எனப்பட்ட இடத்தில் கட்டப்பட்ட தொன்மையான கோட்டையாகும். இன்றைய நாட்களில் கோப்திய கெய்ரோ எனப்படும் இடத்தில் இது அமைந்துள்ளது. நைல் ஆற்றின் கிழக்குக் கரையில் பாரோவிய கால்வாய் (டாலமி கால்வாய், டிராஜானின் கால்வாய் என்றும் அழைக்கப்பெறும்) துவங்குமிடத்தில் அமைந்துள்ளது.  

கீழ் எகிப்திற்கும் நடுவண் எகிப்திற்கும் எல்லையில் இக்கோட்டை அமைக்கப்பட்டுள்ளது. நைல் ஆற்றின் மேற்புறம் செல்வோரும் கீழ்ப்புறம் செல்வோரும் சுங்கவரி செலுத்த வேண்டியிருந்தது. இதனைத் தொடக்கத்தில் கிமு 525இல் பாபிலோனிய விசுவாசிகள் கட்டியிருக்கலாம் என நம்பப்படுகிறது. உரோமானியர்கள் தங்கள் வழக்கப்படி சிவப்பு,வெள்ளை பட்டைகளுடன் ஆற்றுக்கருகில் புதிய கோட்டையைக் கட்டினர்.  

கோட்டையினுள்ளே கோப்திய அருங்காட்சியகமும் கன்னிமாடமும் பல கிறித்தவக் கோவில்களும் உள்ளன; புனித ஜோர்ஜின் கோவிலும் தொங்கு தேவாலயமும் இந்தக் கோட்டையினுள்தான் உள்ளன.  
## பாபிலோன் கோட்டையின் ஒளிப்படங்கள்

## இதனையும் காண்க
- கோப்திய கெய்ரோ
## மேற்சான்றுகள்

- Richard Talbert, Barrington Atlas of the Greek and Roman World, , p.&nbsp;74.
# யு.எச்.-60 பிளக் கோக்

**சிரோஸ்கி யு.எச்.-60 பிளக் கோக்** (*Sikorsky UH-60 Black Hawk*) என்பது சிரோஸ்கி வானூர்தி நிறுவனத்தினால் உருவாக்கப்பட்ட நான்கு இதழ்கள் கொண்ட, இரட்டை இயந்திர, நடுத்த உயர்த்தி பயன்பாடு உலங்கு வானூர்தி.  

## படைத்துறை பாவனையாளர்கள்

- 
- 
- 
- 
- 
- 
- 
- *US Army Fact File*, International Directory, Black Hawk

|crew= 2 pilots (flight crew) with 2 crew chiefs/gunners  
|capacity= of cargo internally, including 11 troops or 6 stretchers, or (UH-60A) or (UH-60L) of cargo externally  
|length main= 64 ft 10 in  
|length alt= 19.76 m)  
- **Fuselage width:** 7 ft 9 in (2.36 m
|span main= 53 ft 8 in  
|span alt= 16.36 m  
|height main= 16 ft 10 in  
|height alt= 5.13 m  
|area main= 2,260 ft²  
|area alt= 210 m²  
|empty weight main= 10,624 lb  
|empty weight alt= 4,819 kg  
|loaded weight main= 22,000 lb  
|loaded weight alt= 9,980 kg  
|max takeoff weight main= 23,500 lb  
|max takeoff weight alt= 10,660 kg  
|more general=  

|engine (prop)= General Electric T700-GE-701C  
|type of prop= turboshaft  
|number of props=2  
|power main= 1,890 hp  
|power alt= 1,410 kW  

|never exceed speed main= 193 knots  
|never exceed speed alt= 222 mph, 357&nbsp;km/h  
|max speed main= 159 kt  
|max speed alt= 183 mph, 295&nbsp;km/h  
|max speed more=  
|cruise speed main= 150 kt  
|cruise speed alt= 173 mph, 278&nbsp;km/h  
|cruise speed more=  
|range main=  
|range alt=  
|range more=  
|combat radius main=368 mi  
|combat radius alt=320 nmi, 592 km  
|ferry range main=1,380 mi  
|climb rate alt=4.5 m/s  
|loading main=7.19 lb/ft²  
|loading alt=35.4&nbsp;kg/m²  
|power/mass main=0.192 hp/lb  
|power/mass alt=158 W/kg  
|more performance=  

|guns=  

  - 2 × 7.62 mm (0.30 in) M240H machine guns or
  - 2 × 7.62 mm (0.30 in) M134 minigun
|hardpoint other=7.62 mm (0.30 in), 12.7 mm (0.50 in), 20 mm (0.787 in), or 30 mm (1.18 in) M230 gunpods  
}}  

=
# சி.எச்.-47 சினூக்


**போயிங் சி.எச்.-47 சினூக்** (*Boeing CH-47 Chinook*) என்பது அமெரிக்க இரட்டை இயந்திர, இரட்டைச் சுழலி, கனரக உயர்த்தி உலங்கு வானூர்தி. இதன் முக்கிய பங்குகளாக படையினரை நகர்த்துதல், பீரங்கியை உரிய இடத்தில் வைத்தல், போர்க்கள வழங்கல் ஆகியன காணப்படுகின்றன.  

## விபரம் (CH-47F)


## வெளியிணைப்புகள்

- CH-47D/F, MH-47E/G, CH-47 history, and Model 234 Chinook history pages on Boeing.com
- CH-47A/B/C, ACH-47A, CH-47D/F and CH-47 Chinook pages on Army.mil
- CH-47F page on Leonardocompany.com
- CH-47 page on GlobalSecurity.org
- CH-47 page on Vectorsite.net
- "Boeing's New Combat-Ready CH-47F Chinook Helicopter Fielded to First US Army Unit"
- Italian Chinooks – CASR Article
- The Kopp-Etchells Effect – CH-47 Night Landings in Afghanistan . Michael Yon online magazine
# ஏ.எச்-1 கோப்ரா


**பெல் ஏ.எச்-1 கோப்ரா** (*Bell AH-1 Cobra*) (நிறுவன குறியீடு: **மொடல் 209**) என்பது பெல் நிறுவனத்தினால் தயாரிக்கப்பட்ட இரு இதழ் கொண்ட, ஒற்றை விசைப்பொறி, தாக்குதல் உலங்கு வானூர்தி. இது பொதுவான விசைப்பொறி, பரப்புதல், சுழலி என்பவற்றை பழைய பெல் யுஎச்-1 இரோகுயஸ் கொண்டுள்ளதுபோல் அமையப்பெற்றது. அது **கியுகோப்ரா** அல்லதுr **சினேக்** எனவும் அழைக்கப்படும்.  

### விபரம்
# விமானம்


**விமானம்**, **வான் விமானம்** அல்லது **ஆகாய விமானம்** (*airplane*, *aeroplane* அல்லது *plane*) என்பது ஆற்றலால் இயங்கும் நிலைத்த இறக்கை வானூர்தி ஆகும். இது சுழல் விசிறி அல்லது தாரைப் பொறியிலிருந்து கிடைக்கும் உந்துவிசை மூலம் முன்னோக்கி தள்ளப்படும். விமானம் பல அளவுகளில், வடிவத்தில், இறக்கை உருவங்களில் உள்ளன.  

விமானம் மக்கள் போக்குவரத்திற்கும், சரக்கு போக்குவரத்திற்கும், இராணுவத்திலும், பொழுதுபோக்கிற்காகவும், அறிவியல் ஆராய்ச்சிகளுக்கும் பயன்படுகின்றது. ஆண்டுதோறும் நான்கு பில்லியனுக்கும் அதிகமான பயணிகளை விமானங்கள் கொண்டு செல்கிறது.  

விமானி வானூர்தியினுள் இருந்து பல விமானங்கள் பறக்க வைக்கப்படுகின்றன. ஆனால், சில தன்னியக்கமாக அல்லது கணினி கட்டுப்படுத்தல் கூடாக பறக்க வைக்கப்படுகின்றன.
# வின்சென்ட் ஸ்மித்


**வின்சென்ட் ஆர்தர் ஸ்மித்** (*Vincent Arthur Smith*, 1843–1920) டப்லினில் பிறந்த இந்தியவியலாளர், வரலாற்றாளர் ஆவார். இவர் வங்காளக் குடியியல் பணியில் ஆக்ரா, அவாது ஆகிய இடங்களில் 1871 முதல் 1900 வரை பணியாற்றினார். இளைப்பாறிய பின்னர் இவர் இலக்கியம், வரலாறு போன்ற துறைகளில் ஈடுபடலானார்.  

பேரரசர் அசோகர், முகலாயப் பேரரசர் அக்பர் உட்பட இந்திய ஆட்சியாளர்கள் பலரைப் பற்றி இவர் நூல்கள் எழுதியுள்ளார். இந்திய, மற்றும் இலங்கையைச் சேர்ந்த நுண் கலைகள் பற்றி நூல்கள் எழுதினார்.  

## ஆக்கங்கள்
- *General index to the reports of the Archaeological Survey of India: Volumes I to XXIII, with a glossary and general table of contents*, 1887
- William Henry Sleeman (ed.): *Rambles and Recollections of an Indian official*, Westminster Reprint edition of the 1893 (2 volumes), 1995
- Preface to Purna Changes t Mukherji: *A report on a tour of exploration of the antiquities of Kapilavastu Tarai of Nepal during February and March, 1899*, 1969.
- "The Kushān, or Indo-Scythian, Period of Indian History, B.C. 165 to A.D. 320," pp.&nbsp;1–64 in *Journal of the Royal Asiatic Society (London)*, 1903.
- "Catalogue of the Coins in the Indian Museum Calcutta", (*The Cabinet of the Asiatic Society of Bengal: Part 1*)
- 
- *A history of fine art in India and Ceylon from the earliest times to the present day,* 1911
- 
- *The Oxford history of India : from the earliest times to the end of 1911*, 1920
- *Asoka, the Buddhist emperor of India*, 1 ed. Oxford 1901; 1920
- *A history of fine art in India and Ceylon from the earliest times to the present day*, 1930
- François Bernier (ed.), *Travels in the Mogul Empire, AD 1656–1668*. 1994.
- *The Jain Stûpa and other antiquities of Mathurâ*, 1969.
- *Early History of India*
# ஜோசப் தளியத்

**ஜோசப் தளியத் ஜூனியர்** (*Joseph Thaliath Jr.*) தென்னிந்தியத் தமிழ்த் திரைப்பட இயக்குநரும் தயாரிப்பாளரும் ஆவார்.  

திருவனந்தபுரத்தைச் சேர்ந்த உயர் நீதிமன்ற நீதிபதியின் மகன். கிறித்தவக் குடும்பத்தைச் சேர்ந்தவர். ஜோசப் தளியத் தனது பட்டப் படிப்பை முடித்த பிறகு சென்னைக்கு வந்து இயக்குநர் எஸ். சௌந்தரராஜன் என்பவரின் உதவியாளராகப் பணியாற்றினார். சிறிது காலத்தில் தளியத் சொந்தமாக சிட்டாடல் ஸ்டூடியோ என்ற பட நிறுவனம் ஒன்றை ஆரம்பித்தார். கீழ்ப்பாக்கம் இலண்டன் தெருவில் இது அமைந்திருந்தது.  

அக்காலத்தில் பிரபலமான படத் தயாரிப்பாளரும் கலையக உரிமையாளருமான எப். நாகூருடன் சேர்ந்து 1948 ஆம் ஆண்டில் டி. ஆர். மகாலிங்கத்தின் நடிப்பில் ஞானசௌந்தரி என்ற திரைப்படத்தைத் தயாரித்தார். இத்திரைப்படம் மாபெரும் வெற்றி பெற்றது. தொடர்ந்து 1950 ஆம் ஆண்டில் மகாலிங்கத்தின் நடிப்பில் இதய கீதம் என்ற காதல் கதையைத் தானே எழுதி இயக்கினார். இத்திரைப்படத்தை தளியத் இந்தியில் ஸ்ரீவன்தாரர் என்ற பெயரில் மொழி மாற்றம் செய்து வெளியிட்டார்.  

பிரபல நடிகர்கள் சி. எல். ஆனந்தன், ஜெய்சங்கர் ஆகியோரைத் திரையுலகிற்கு அறிமுகப்படுத்தியவர் ஜோசப் தளியத்.  

## திரைப்படவியல்
- ஞானசௌந்தரி (1948)
- இதய கீதம் (1950)
- ஜீவா தாரா (1951 இந்தி படம்)
- ஆத்மசாந்தி (1952 மலையாளப் படம்)
- மல்லிகா (1957)
- பாயல் (1957 இந்தி படம்)
- விஜயபுரி வீரன் (1960)
- தீன் தோஸ்த் (1964)
- இரவும் பகலும் (1965)
- விளக்கேற்றியவள் (1965)
- காதல் படுத்தும் பாடு (1966)
# இந்தியப் பொதுவுடமைக் கட்சி (மாவோயியம்)

**இந்தியப் பொதுவுடமைக் கட்சி (மாவோயியம்)** அல்லது **இந்திய கம்யூனிஸ்ட் கட்சி (மாவோயிஸ்ட்)** ஒரு நக்சல்வாத இயக்கமாகும்.  
மக்கள் போர் அமைப்பும், மாவோயிஸ்ட் மையமும் இணைந்து 2004 அக்டோபரில் இக் கட்சியை உருவாக்கின.கேசவராவ்<nowiki/>என்ற பசவராஜ் இந்த கட்சியின் பொதுச் செயலாளராக உள்ளார். இந்த கட்சி இந்திய அரசால் தடை செய்யப்பட்டுள்ளது. 2014ம் ஆண்டு நடந்த மக்களவைத் தேர்தலை புறக்கணிக்குமாறு இந்தியாவிலேயே முதன் முறையாக இவர்கள் குறுஞ்செய்தியை அனுப்பினாரகள்.
# யோவேல்



**இறைவாக்கினர் யோவேல்** (; ; ) என்பவர் கி.மு. 8 முதல் 5 ஆம் நூற்றாண்டின் இடைப்பட்ட காலத்தில் வாழ்ந்தவர் ஆவார். கிறித்தவ மற்றும் யூத புனித நூலான பழைய ஏற்பாட்டில் வரும் யோவேல் நூலின் ஆசிரியர் இவர். 12 சிறு இறைவாக்கினர்களுள் இவர் இரண்டாமவராகப் பட்டியலிடப்படுகின்றார். இந்த நூலின் படி இவரின் தந்தை பெத்துவேல் ஆவார். கிழக்கு மரபுவழி திருச்சபையில் இவரின் விழாநாள் அக்டோபர் 19 ஆகும்.  

## பெயர்
யோவேல் என்னும் பெயர் மூல மொழியாகிய எபிரேயத்தில் יואל (yoèl) எனவும், கிரேக்கத்தில் Ιωήλ, (ioél) எனவும், இலத்தீனில் Ioel எனவும் ஒலிக்கப்படும். இப்பெயருக்கு *யாவே இறைவனை கடவுளாகக் கொண்டவர்* என்பது பொருள்.  

## வரலாற்று சுருக்கம்
யோவேல் இறைவாக்கினரைப் பற்றியும் அவரது பணி பற்றியும் மிகச் சிறிதே தெரிய வந்துள்ளது. இந்நூல் கி.மு. ஐந்தாம் அல்லது நான்காம் நூற்றாண்டில் பாரசீகரின் ஆட்சிக் காலத்தில் எழுதப்பட்டிருக்க வேண்டும். பாலஸ்தீனத்தில் ஏற்பட்ட கொடும் வறட்சி, வெட்டுக்கிளிகள் விளைத்த அழிவு ஆகியவற்றைக் கடவுளின் நாளுக்கும் கடவுளின் நீதியை எதிர்ப்பவர்கள் மீது வரவிருந்த தண்டனைக்கும் முன்னடையாளங்களாக யோவேல் கருதுகின்றார். மனமாற்றத்திற்குக் கடவுளின் அழைப்பு, நல்வாழ்வு அளிப்பதாக ஆண்டவர் கூறும் உறுதி மொழி, கடவுளின் ஆசி, ஆண் பெண் இளைஞர் முதியோர் என்ற வேறுபாடு இன்றி அனைவர் மீதும் கடவுள் ஆவியைப் பொழிந்தருளுவார் என்ற வாக்குறுதி ஆகியவை பற்றி இவரின் நூல் கூறுகிறது.
# விசுவநாதபுரம்

**விஸ்வநாதபுரம்** என்று அழைக்கப்படும் இந்த இடம் தஞ்சாவூர் மாவட்டம், திருவிடைமருதூர் வட்டத்தில் திருப்பனந்தாள், ஆடுதுறை மார்க்கத்தில் அமைந்துள்ள உள்ள ஒரு கிராமம் .இங்குள்ள மக்கள் காவிரி ஆற்று பாசனத்தை சார்ந்து நெல், கரும்பு, வாழை, பருத்தி போன்ற பயிர் வகைகளை விவசாயம் செய்து வருகின்றனர் .  

## சுற்றியுள்ள இடங்கள்

சுற்றுள்ள கிராமங்களாக இடையானல்லூர். இலங்காநல்லூர், கார்பிரியன் குறிச்சி ,நெடுந்திடல் மற்றும் திருலோக்கி ஆகிய இடங்கள் அமைந்துள்ளன. நவகிரகக் கடவுளான சூரியனுக்கு கோவில் இருக்கும் இடம் சூரியனார் கோவில், சுக்கிரன் கோவில் கஞ்சனூர், மற்றும் ஏழு லோக கொண்ட திரி லோக நாயகி ஆகிய சுற்றமைந்த இடங்களால் இந்தக் கிராமத்திற்கு பெருமை சேர்கின்றன.  

இந்தக் கிராமம் திருவிடைமருதூர் சட்ட மன்ற தொகுதியிலும் , மயிலாடுதுறை நாடாளுமன்ற தொகுதியிலும் வருகிறது .சுமாராக 250 மக்கள் 0.5 கிலோ மீட்டர் பரப்பளவில் வாழ்கிறார்கள்.ஆண்களை விட பெண்களின் எண்ணிக்கை 30 விழுக்காடு அதிகமாக உள்ளது . போக்குவரத்து வசதிகள் இன்னும் சரிவர பெருகாமல் இருக்கிறது . வணிக வர்த்தகம் செய்யக்கூடிய இடங்களாக அருகாமையில் உள்ள திருப்பனந்தாள், ஆடுதுறை,மற்றும் கும்பகோணம் போன்ற இடங்கள் விளங்கி வருகின்றன.  

## கோவில்கள்

அருகினில் அமைந்துள்ள திருலோக்கி என்ற கிராமம், சோழர் கால ஆட்சியின் போது திரைலோக்கி என்ற பெயரால் ஆட்சி செய்யப்பட்டு வரி வசூல் செய்த இடமாக வரலாற்று நூல் தெரிவிக்கிறது {பொன்னியின் செல்வன்} .இதனை சுற்றியுள்ள கோவில்கள் பெரும்பாலும் சைவ சமயத்தை தழுவியனவாகவே உள்ளன. அருகில் உள்ள திருப்பனந்தாள் சைவ மடத்திற்கு சொந்தமான விளைநிலங்களைத்தான் பெரும்பாலான மக்கள் இன்றளவும் பயன்படுத்துகின்றனர்.  

## பெயர்க் காரணம்
இந்த கிராமத்திற்கு விஸ்வநாதபுரம் என்ற பெயர் வரக் காரணம்,கிராமத்தில் அமைந்து இருக்கும் விசாலாட்சி அம்மன் சிறப்பு, இவற்றையெல்லாம் பார்க்கும்பொழுது கடவுள் விஸ்வநாதருக்கும், அம்மனுக்கும் இயற்கையாகவே அமைந்து விட்ட பொருத்தத்தால்,பண்டையக் காலத்து முக்கியத்துவம் வாய்ந்ததாகக் கருதப்படுகிறது .இங்குள்ள மக்கள், இதனை "காசியின் வீசம் விஸ்வநாதபுரம்" என்று அழைக்கிறார்கள், அதாவது புண்ணியம் நிறைந்த வாரணாசியின் ஒரு சிறு பகுதி இந்த விஸ்வநாதபுரம் என்று தொன்று தொட்டு வழங்கி வருகிறார்கள். அதன் பொருட்டாக சைவ மதத்தை ஒட்டிய, சோமவாரம் என்ற நிகழ்ச்சியை, கார்த்திகை மாதத்தில் இன்றளவும் கடைபிடிக்கின்றனர்.  

## கல்வி
தொடக்கக் கல்விக்கு இடையானல்லூர், சிற்றிடையானல்லூர் பகுதிகளுக்கும், உயர் கல்விக்கு திருப்பனந்தாள், ஆடுதுறை பகுதிகளுக்கும் சென்று கல்வி பயிலுகிறார்கள். கல்வி அறிவு 40 விழுக்காடாக உயர்ந்துள்ளது. இது தேசிய சராசரியை விடவும் குறைவு.  

## சூழல்
தட்ப வெப்ப நிலை 20 லிருந்து 32 டிகிரி செல்சியசு ஆகவும், கடல் மட்டத்திலிருந்து 58 அடி உயரத்திலும் அமைந்த இந்த கிராமம் , கருப்பும் பழுப்பிலும் ஆன களிமண் படலத்தை கொண்டுள்ளது.
# தாரை வானூர்தி


**தாரை வானூர்தி** (*jet aircraft*, *jet*) என்பது தாரைப் பொறி மூலம் உந்தப்படும் நிலைத்த இறக்கை விமானம் ஆகும். பொதுவாக இது முன்னோக்கி செலுத்தப்படும் வானூர்தியைவிட வேகமானதும், அதி உயர்வாக உயரத்தில் பறக்க வல்லது. இந்த உயரத்தில், தாரைப் பொறி நீண்ட தூரத்திற்கான அதிக பயனை அடையும். முன்னோக்கி செலுத்தப்படும் பொறிகள் மூலம் இயங்கும் வானூர்தி மிகக் குறைவாக உயரத்திலேயே அதிக பயனை அடைகின்றன. சில தாரை வானூர்திகள் ஒலியைவிட வேகமாகச் செல்லக்கூடியவை.  


## வெளியிணைப்பு

- The official Erich Warsitz website (the world's first jet pilot), inclusive rare videos (Heinkel He 178) and audio commentaries
# பீதர்


**பீதர்** என்பது கர்நாடக மாநிலத்தில் அமைந்துள்ள நகரம். இது பீதர் மாவட்டத்தின் தலைநகரம். இது மகாராட்டிரம், ஆந்திரப் பிரதேசம் ஆகியவற்றுடன் எல்லையைக் கொண்டுள்ளது.  

## தட்பவெப்பம்

## சுற்றுலா
பீதர் நகரத்தில் பல வரலாற்றுச் சின்னங்கள் உள்ளன. இங்குள்ள பீதர் கோட்டை மிக முக்கியமான சுற்றுலாத் தளம்.  

## மொழிகள்
கன்னடம் மக்களின் பொது மொழியாகும். எனினும், உருது பேசுவோர் அதிகளவில் உள்ளனர். இந்தி, தெலுங்கு, மராத்தி மொழி பேசுவோரும் வாழ்கின்றனர்.
# ஆமோஸ்



**இறைவாக்கினர் ஆமோஸ்** (; ; ) என்பவர் கி.மு. 8ஆம் நூற்றாண்டில் வாழ்ந்தவர் ஆவார். கிறித்தவ மற்றும் யூத புனித நூலான பழைய ஏற்பாட்டில் வரும் ஆமோஸ் நூலின் ஆசிரியர் இவர். 12 சிறு இறைவாக்கினர்களுள் இவர் பட்டியலிடப்படுகின்றார். கிழக்கு மரபுவழி திருச்சபையில் இவரின் விழாநாள் ஜூன் 15 ஆகும். இவர் எசாயா, மீக்கா, ஓசேயா ஆகியோரின் சமகாலத்தவர்.  

## பெயர்
ஆமோஸ் என்னும் பெயர் மூல எபிரேயத்தில் עמוס (Amos,ʻāmōʷs) என்று அழைக்கப்படுகிறது. கிரேக்கத்தில் Αμώς (Amós) என்றும் இலத்தீனில் Amos என்றும் உள்ளது. இப்பெயரின் பொருள் *சுமை சுமப்பவர்* என்பதாகும்.  

## வரலாற்றுச் சுருக்கம்
இறைவாக்கு உரைப்பதற்கு முன் இடையராகவும், தெக்கோவா என்னும் ஊரில் கால்நடைச் செல்வம் மிகுதியாக உடையவர்களுள் ஒருவராகவும், காட்டு அத்திமரத் தோட்டக்காராகவும் ஆமோஸ் இருந்தார். யூதாவை உசியாவும் இஸ்ரயேலை யோவாசின் மகன் எரொபவாமும் ஆண்டுவந்த காலத்தில், நிலநடுக்கம் ஏற்படுவதற்கு இரண்டாண்டுகளுக்கு முன், இஸ்ரயேலைக் குறித்து இவர் காட்சி கண்டு இறைவாக்கு உரைக்க துவங்கினார் என இவரின் நூலில் இவரே குறிக்கின்றார். இவரின் நூல்வழியாக இவர் வழக்கமான இறைவாக்கினர் குழுவில் உறுப்பினராக இல்லை என்பதும், இவர் ஆடுகள் ஓட்டிக் கொண்டபோனபோது ஆண்டவரிடமிருந்து அழைப்பு பெற்றார் என்பதையும் அறியமுடிகின்றது.  

விவிலியத்தில் இடம் பெறும் இறைவாக்குகளுள், ஆமோஸ் உரைத்த தூதுரையே முதலில் எழுத்து வடிவம் பெற்றதாகும். ஆமோஸ் தென்னாடான யூதாவில் பிறந்தவராயினும் வடநாடான இஸ்ரயேலுக்குச் சென்று கி.மு. 750இல் இறைவாக்கு உரைத்தார். அந்நாளில் அந்நாடு சீரும் சிறப்புமாக இருந்தது. ஆனால் வளமும் வாழ்வும் செல்வருக்கும் வலியோருக்கும் மட்டுமே; ஏழை எளியவர்கள் நசுக்கப்பட்டுத் தாழ்வுற்றுக் கிடந்தனர்.  

வலியோரை வாழ்த்தி எளியோரை வாட்டும் அநீதியும் பொய்ம்மையும் நிறைந்த சமுதாயத்தைக் கண்டு இவர் தன் நூலில் சீறுகிறார். இனம் இனத்தையும் மனிதர் மனிதரையும் கசக்கிப் பிழியும் கொடுமையைக் கடுமையாய்க் கண்டிக்கிறார். நீதியையும் நேர்மையையும் வளர்த்துக் கொண்டாலன்றி, எந்த இனமும் கடவுளின் கடும் தண்டனைக்கு உள்ளாகும் என்று எச்சரிக்கை விடுக்கின்றார்.
# சாமராசநகர்



**சாமராஜசநகர்** (*Chamarajanagar*) என்பது கருநாடகத்தில் உள்ள நகரம். இது சாமராசநகர் மாவட்டத்தின் தலைநகரம் ஆகும். ஒன்பதாம் சாமராச உடையார் என்ற அரசரின் நினைவாக இப்பெயர் பெற்றது. இது அண்டை மாநிலங்களான தமிழ் நாடு மற்றும் கேரளத்தை இணைக்கும் மாநிலங்களுக்கு இடையேயான நெடுஞ்சாலையில் அமைந்துள்ளது.
# 18



கிபி ஆண்டு **18** (**XVIII**) என்பது ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "திபேரியசு, செர்மானிக்கசு தூதர்களின் ஆட்சி ஆண்டு" (*Year of the Consulship of Tiberius and Germanicus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 771" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 18 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினெட்டாம் ஆண்டாகும்.  

## நிகழ்வுகள்
<onlyinclude>  
### இடம் வாரியாக
#### ரோமப் பேரரசு
- செருமன் குடித் தலைவன் அர்மீனியசு மார்க்கோமன்னி இராச்சியத்தை அழித்தான்.

#### சிரியா
- உரோமைப் பேரரசின் புதிய தளபதியாக செருமானிக்கசு சீசர் சிரியா சென்றடைந்தான்.

#### பார்த்தியா
- செருமானிக்கசு பார்த்தியாவின் இரண்டாம் அர்த்தபானுசுவுடன் அமைதி உடன்பாட்டிற்கு வந்தான். இதன் படி அவன் ரோமின் நண்பனாகவும், அரசனாகவும் அங்கீகரிக்கப்பட்டான்.

#### சீனா
- மஞ்சள் ஆறு பெருக்கெடுத்ததை அடுத்து விவசாயிகள் கிளர்ச்சியில் ஈடுபட்டனர். இவர்களை அடக்க வாங் மாங் அரசன் ஒரு இலட்சம் பேரடங்கிய இராணுவத்தினரை அங்கு அனுப்பினான்.

#### இந்தியா
- இந்தியாவில், இந்தோ-பார்த்தியர்கள் தக்சசீலாவைத் தமது ஆட்சிக்குள் கொண்டு வந்தனர்.
</onlyinclude>  

## பிறப்புகள்

## இறப்புகள்
- ஆவிட், ரோமக் கவிஞர் (அல்லது 17)
- யாங் சியொங், சீன மெய்யியலாளர், கவிஞர், நூலாசிரியர் (பி. கிமு 53)
# பீதர் கோட்டை


**பீதர் கோட்டை** (*Bidar Fort*, ), இந்தியாவின் கர்நாடக மாநிலத்தில் பீதர் நகரில் அமைந்துள்ளது. இது பகமானியர் வம்சத்தின் அலாவுதீன் என்ற அரசரால் கட்டப்பட்டது. கரஞ்சிரா ஆறு இக்கோட்டைக்கு அருகில் ஓடுகிறது.  

## புவியியல்
பீதர் நகரமும் கோட்டையும் கர்நாடக மாநிலத்தின் வடகோடியில் பீதர் மேட்டுநிலத்தின் விளிம்பில் அமைந்துள்ளன. மேட்டுநிலப் பகுதி தாழ்ந்த செந்நிறக் களிமண் குன்றுகளாக கோதாவரியின் முதன்மை துணை ஆறான மஞ்சிரா ஆற்றுக்கு வடக்கே முடிவடைகின்றது. மற்றொரு சிற்றாறு, கரஞ்சியா ஆறு, இந்த தாழ்நிலங்களினூடே பாய்ந்து மஞ்சிரா ஆற்றில் கலக்கிறது. கர்நாடகாவிலுள்ள கோதாவரிப் படுகையின் ஒரே அங்கமாக பீதர் மாவட்டம் திகழ்கிறது.  

இப்பீடபூமி உயரமுள்ளதாக உள்ளது. நீளமும் தன் அகண்ட பகுதியில் அகலமும் உடையது.  

தொன்மைவாய்ந்த தலைநகரம் *கல்யாணி* (மேலைச் சாளுக்கியரின் பசவகல்யாண்) பீதருக்கு மேற்கே தொலைவில் அமைந்துள்ளது.  
## கட்டிட அமைப்பு
இக்கோட்டை பாரசீக கட்டிடக் கலையில் கட்டப்பட்டது. இசுலாமிய சின்னங்கள் காணப்படுகின்றன. இதன் சுற்றுச்சுவர், மதில், வாயில் ஆகியன அழகியன எனவும் பாதுகாப்பானவை எனவும் பெயர் பெற்றன. இக்கோட்டைக்கு ஏழு வாசல்கள் உள்ளன. சுற்றிலும் இசுலாமிய அரசர்களின் நினைவு கட்டிடங்கள் உள்ளன.  

## படங்கள்
# யானம் மாவட்டம்


**யானம் மாவட்டம்** என்பது புதுச்சேரி மாநிலத்தின் நான்கு மாவட்டங்களில் ஒன்று. இது தெலுங்கு பகுதியான யானம் நகராட்சியை உள்ளடக்கியப் பகுதி. இதைச் சுற்றி ஆந்திராவின் கிழக்கு கோதாவரி மாவட்டம் உள்ளது. இங்கு தெலுங்கு, பிரெஞ்சு பண்பாட்டுக் கலவை காணப்படும். இம்மாவட்டத்தின் ஆட்சி மொழி தெலுங்கு.  

## அரசியல்
# திருவள்ளுவரின் திருக்குறளில் நம்மை மேம்படுத்தும் எண்ணங்கள் (நூல்)

**திருவள்ளுவரின் திருக்குறளில் நம்மை மேம்படுத்தும் எண்ணங்கள்** என்னும் நூலை ஆனந்த் என்பவர் எழுதியுள்ளார். இந்நூல் பாரதி நிலையத்தால் 2001இல் வெளியிடப்பட்டது.  

## நூலின் உள்ளடக்கம்
திருக்குறளில் அடங்கியுள்ள பால்வரிசை மற்றும் அதிகாரவரிசையை அப்படியே பின்பற்றி, ஒவ்வொரு அதிகாரத்தையும் சுருக்கமாக, எளிதாகப் புரியும் விதத்தில் இந்நூல் வழங்குகிறது.  

## சில எடுத்துக்காட்டுகள்

## குறிப்பு
# ஓக்கினாவா தீவு


, சார்தீனியா, நிகோயா மூவலந்தீவு, இகாரியா மற்றும் ஓக்கினாவா தீவுளைக் காட்டும் வென் படம்]]  

**ஓக்கினாவா தீவு** (*Okinawa Island*) என்பது சப்பானில் ஓக்கினாவா மாகாணத்தில் கிழக்கு சீனக்கடலிலுள்ள ஒரு தீவும் ஓக்கினாவா தீவுக் கூட்டத்தின் மிகப் பெரியதும், சப்பானியத் தீவுகளில் ஐந்தாவது பெரியதும் ஆகும். இது பாரிய இரியூக்கியூ தீவுக்கூட்டத்தில் அமைந்துள்ளது. இது 112 கிலோ மீட்டடர் நீளமும் 11 கிலோ மீட்டர் அகலமும் 1199 சதுர கிலோமீட்டர் பரப்பளவும் கொண்டது. ஓக்கினாவா மாகாணத் தலைநகர் நாகா ஓக்கினாவா தீவில் அமைந்துள்ளது.  

நீல மண்டலத்தில் அமைந்த இத்தீவில் வசிப்போர் (நடுநிலக் கடல் பகுதியில் வாழும் சார்தீனியர்களைப் போன்று) உலகின் நீண்ட காலம் உயிர் வாழ்வோர் எனப்பெயர் பெற்றிருக்கின்றனர். ஒவ்வொரு 100,000 பேருக்கும் 34 பேர் நூறாண்டுகளுக்கு மேல் வாழ்கின்றனர். இது சப்பானின் தரவுகளை விட மூன்று மடங்காகும்.  

இரண்டாவது உலகப் போரின் போது அமெரிக்கப் படைகளுக்கும் சப்பானியப் படையினருக்கும் இடையே கடும் போர் இங்கு நடைபெற்றது. 1945இல் அமெரிக்கப் படைகள் வெற்றி பெறும் முனைப்புடன் இத்தீவில் வந்தபோது சப்பானியப் படையினரின் பெரும் எதிர்ப்பை எதிர்கொள்ள வேண்டியதாக இருந்தது. மூன்று மாதகால சண்டையில் இருதரப்பினருக்கும் பெருத்த இழப்பு ஏற்பட்டது. முடிவில் அமெரிக்கப் படை வெற்றி பெற்றது. 1972இல் இத்தீவு சப்பானியரிடம் திருப்பி அளிக்கப்பட்டது. இருப்பினும் இன்றும் அமெரிக்கப் போர்த்தளம் இங்குள்ளது.  
## இதனையும் காண்க
- நீல மண்டலம்
# சங்லங்


**சங்லங்** என்பது இந்தியாவின் அருணாச்சலப் பிரதேசத்தின் சங்லங் மாவட்டத்திக் உள்ள நகரம். இம்மாவட்டத்தின் தலைநகரம் இது. இங்கு நீர் ஆற்றல், கரி, தாது வளங்கள் கிடைக்கின்றன. இங்கு வாழும் மக்கள் பல பழங்குடியின மொழிகளைப் பேசுகின்றனர்.  
இவர்களின் மொழி இந்தியின் வரவால் அழிவின் விளிம்பில் உள்ளன. இங்கு வாழும் மக்களில் சிலர் தங்களுக்கென்று தனி ஆட்சிப் பகுதியும் கோருகின்றனர்.
# சீதாலட்சுமி இராமசுவாமி கல்லூரி, திருச்சி


**சீதாலட்சுமி இராமசுவாமி கல்லூரி, திருச்சிராப்பள்ளி** தமிழ்நாட்டின் திருச்சிராப்பள்ளி மாநகரில் 1951ஆம் ஆண்டு பத்மபூசண் *என். இராமசுவாமி அய்யர்* என்பவரால் நிறுவப்பட்ட புகழ்பெற்ற மகளிர் கல்லூரி ஆகும். பாரதிதாசன் பல்கலைக்கழகத்துடன் இணைக்கப்பட்டுள்ள இக்கல்லூரி தன்னாட்சி பெற்ற கல்வி நிறுவனமாகும். இங்கு 4000க்கும் கூடுதலான பெண்களுக்கு கலை, அறிவியல் மற்றும் வணிகத் துறைகளில் 22 பட்டப்படிப்பு, 17 பட்ட மேற்படிப்பு திட்டங்களில் கல்வி பெற்று வருகின்றனர். தவிர இரண்டு பட்டமேற்படிப்பு பட்டய கல்வித்திட்டங்களும் வழங்கப்படுகின்றன.  

## வளாகம்
திருச்சிராப்பள்ளியின் மையப்பகுதியில் 25 ஏக்கர் நிலத்தில் அமைந்துள்ள இக்கல்வி நிறுவனத்தில் ஒவ்வொரு துறைக்கும் தனித்தனிக் கட்டிடங்கள் கட்டப்பட்டுள்ளன. புதிய கல்வித்திட்டங்களுக்காக புதிய கட்டிடங்கள் எழுப்பப்பட்டு வருகின்றன. புதிய சரசுவதி கட்டிடத்தில் பொது நூலகம் இயங்கி வருகிறது. இதில் 60,000க்கும் மேற்பட்ட நூல்கள் எண்ணிமப்படுத்தப்பட்டு சேகரிக்கப்பட்டுள்ளன. தவிர ஒவ்வொருத் துறைக்கும் தனியான துறைசார் நூலகங்கள் உள்ளன. சரசுவதி கட்டிடத்தில் மொழி ஆய்வகம் ஒன்றும் புதிய கணினி மையமும் அமைந்துள்ளன. முழுமையாக குளிரூட்டப்பெற்ற பல்லூடக வசதிகளுடன் கூடிய இரு ஆய்வரங்குகள் சிறப்பாக உள்ளன. பெரிய வழிபாட்டுக்கூடமும் இக்கலூரியின் சிறப்பம்சமாகும். இக்கல்லூரியின் வளாகத்தினுள் மூன்று கோவில்கள் உள்ளன.  

## வசதிகள்
- நூலகம்
- ஆய்வகங்கள்
- வகுப்பறைகள்
- இணைய வசதி
- மாணவியர் விடுதிகள்
- உணவகம்
- கணினி ஆய்வகம்
- உடற்பயிற்சிக் கூடம்

## மேனாள் மாணவிகள்
- பி. விஜயலட்சுமி
- நிர்மலா சீதாராமன்
- கே. எஸ். சௌந்தரம்
- அகிலா சீனிவாசன்
# வள்ளுவர் தந்த பொருளியல் (நூல்)

**வள்ளுவர் தந்த பொருளியல்** என்னும் நூலை ஆக்கியவர் டாக்டர் பா. நடராஜன். இந்நூலின் முதல் பதிப்பு 1965இல் வெளியானது. பின்னர், 1967, 1988 ஆண்டுகளில் முறையே இரண்டாம், மூன்றாம் பதிப்புகள் வெளியாயின. நூலை பழனியப்பா பிரதர்ஸ் வெளியிட்டனர்.  

## நூல் தோன்றிய வரலாறு

பொருளாதார அறிஞரான பா. நடராஜன் *வள்ளுவர் தந்த பொருளியல்* என்னும் நூல் எழுந்த வரலாற்றைத் தம் நூலின் முன்னுரையில் எடுத்துக் கூறுகிறார். டாக்டர் ரா.பி. சேதுப்பிள்ளையின் அன்னையார் நினைவாக நிறுவப்பட்ட "சொர்ணாம்பாள் நினைவுத் திருக்குறள் சொற்பொழிவு" என்னும் திட்டத்தின் கீழ் பா. நடராஜன் 1960இல் "திருவள்ளுவரின் பொருளாதாரக் கருத்துகள்" என்ற தலைப்பில் ஆங்கிலத்தில் மூன்று உரைகள் ஆற்றினார். பின்னர் அச்சொற்பொழிவுகளை அவரே தமிழிலும் எழுதினார்.  

தென்காசித் திருவள்ளுவர் கழகத்து வெள்ளிவிழா மலருக்கு எழுதிய ஒரு கட்டுரையையும் நூலாசிரியர் தமது நூலில் இணைத்துள்ளார்.  

## நூல் அமைப்பு

இந்நூலில் நான்கு அதிகாரங்களும் அவற்றோடு ஓர் இணைப்பும் அடங்கியுள்ளன. அவை:  

**I. வள்ளுவர் தந்த பொருளியல்**  

**II. பாயிரம்**  

**III. அழியா நிலையின் பொருளியல்**  

**IV. பொருள் ஈட்டல்**  

**இணைப்பு: திருக்குறளும் பொருளாதாரமும்**  

## நூலிலிருந்து சில பகுதிகள்

பா. நடராஜனின் நூலின் ஒரு நீண்ட பகுதி வள்ளுவரின் பொருளியல் சிந்தனைகளை பிளேட்டோ, அரிஸ்டாட்டில் போன்ற பண்டைய கிரேக்க சிந்தனையாளர்களின் கருத்துகளோடும், ஆதம் ஸ்மித் போன்ற நவீன காலப் பொருளாதார அறிஞர்களின் கருத்துகளோடும் ஒப்பிடுவதில் அடங்கியுள்ளது. பா. நடராஜன் கூற்றுப்படி,  

- வள்ளுவர் பொருட்பாலில் கூறும் கருத்துகள் சாணக்கியரின் அர்த்த சாத்திரத்திலிருந்து பெறப்பட்டன என்று சிலர் கூறும் கருத்தை டாக்டர் பா. நடராஜன் மறுத்துரைத்து, சான்றுகளோடு விளக்குகின்றார்:

## குறிப்பு
# ஒரு லிட்டர் ஒளி



**ஒரு லிட்டர் ஒளி ** (*Liter of Light*) என்பது மின்சார அணுக்கம் கிட்டாத அல்லது வாங்கவியலா பிற்பட்ட குடும்பங்களுக்கு சூழலுடன் இயைந்த, பொருளாதாரப்படி நிலைநிறுத்தற்தக்க, ஒளி மூலத்தை வழங்கும் நோக்கம் கொண்ட உலகளாவிய கட்டற்ற மூல இயக்கமாகும். இந்தக் கண்டுபிடிப்பு மிகவும் எளிதானது. 1.5 லிட்டர் பெட் போத்தலில் தூய்விக்கப்பட்ட நீரையும் பாசி படிவதைத் தடுக்க வெளுப்பானையும் நிரப்பி வீட்டுக் கூரைகளில் நிறுவுவதாகும். போத்தலின் உள்ளே உள்ள நீர் சூரியஒளியை முறித்து 55 வாட் மின்குமிழுக்கு இணையான வெளிச்சத்தைத் தருகிறது. சரியானப் பொருள்களைப் பயன்படுத்தி சரியாக நிறுவப்பட்டால் இந்த சூரிய போத்தல் 5 ஆண்டுகளுக்கு நீடித்திருக்கும். இந்த ஒளி அமைப்பு சூரிய ஒளியை நாடி இருப்பதால் பகல் நேரங்களில் மட்டுமே பயன்படுத்த இயலும். எனவே வீடுகளுக்கும் கட்டிடங்களுக்கும் பகல் வெளிச்ச நேரங்களில் மட்டுமே ஒளி வழங்க இந்த ஏற்பாடு அமைக்கப்படுகின்றது.  
## வரலாறு
பகல் ஒளிக்காக நெகிழிப் போத்தல்களை பயன்படுத்தும் எண்ணக்கருவை முதன்முதலாக பிரேசில் நாட்டு *ஆல்பிரடோ மோசர்* 2002இல் வெளிப்படுத்தினார். இந்தத் தொழினுட்பத்தை சமூக இயக்கமாக முதன்முதலில் பிலிப்பைன்சு நாட்டில் *இல்லாக் டியாசு* தனது **மைசெல்ட்டர்** என்ற நிறுவன அமைப்பு மூலம் 2011இல் செயல்படுத்தினார். இந்த எண்ணக்கருவை நிலைநிறுத்தற்கூடிய அளவில் வளர்க்க இந்த அமைப்பு “உள்ளூர் தொழில்முனைவர்” வடிவத்தை செயலாக்கியது. இதன்படி போத்தல் குமிழ்கள் உருவாக்கலும் நிறுவலும் உள்ளூர் முனைவர்களிடம் விடப்பட்டது; இதன்மூலம் சிறு வருமானமும் அவர்களுக்குக் கிட்டியது. சில மாதங்களிலேயே, ஒரு தச்சரும் ஒரு கருவிப் பெட்டியும் கொண்டு லகுனாவின் சான் பெட்ரோ சமூகத்தினர் 15,000 போத்தல் குமிழ்களை 20 நகரங்களில் நிறுவினர். இது பிலிப்பைன்சின் மற்ற மாநிலங்களுக்கும் ஊக்கமூட்டியதோடன்றி உலகளாவிய அளவில் விரிவுபடுத்தவும் வழி வகுத்தது. மைசெல்ட்டர் அமைப்புஒரு பயிற்சி மையத்தை ஏற்படுத்தி இளைஞர்களுக்கும் வணிக நிறுவனங்களுக்கும் பிற குழுக்களுக்கும் பயிலரங்குகளை நடத்தியது.  

## மேற்சான்றுகள்
# குறள் வாசிப்பு (நூல்)



**குறள் வாசிப்பு** என்னும் ஆய்வு நூலை ஆக்கியவர் முனைவர் செ.வை. சண்முகம் ஆவார். குறள் பற்றி மூன்று ஆண்டுகள் பெரும்பாலும் "வள்ளுவம்" இதழில் அவர் எழுதிய ஆய்வுக் கட்டுரைகளின் தொகுப்பு இது. இதை மணிவாசகர் பதிப்பகம் 2002இல் நூலாக வெளியிட்டது.  

## நூல் தலைப்பு

நூல் தலைப்பையும் உள்ளடக்கத்தையும் இவ்வாறு முன்னுரையில் ஆசிரியர் விளக்குகிறார்:  

ஆசிரியரின் நூல் "மொழியியல் திறனாய்வு" வகையைச் சார்ந்தது.  

## நூலின் உள்ளடக்கம்

இந்த ஆய்வு நூல் 6 தலைப்புகளாகத் தொகுக்கப்பட்டுள்ளது. அவை:  

**1. வாசிப்புக் கோட்பாடு**  

**2. மூல பாடம்**  

**3. மொழி**  

**4. பொருள்கோள்**  

**5. பொருண்மையியல்**  

**6. யாப்பும் வாசிப்பும்**  

**வாசிப்புக் கோட்பாடு** பற்றி விளக்கும்போது ஆசிரியர் பின்வருமாறு கூறுகிறார்:
# ரைட் பிளையர்

**ரைட் பிளையர்** அல்லது **ரைட் பறவி** (*Wright Flyer*) (இது முன்னர் *பிளையர் I* "Flyer I" அல்லது *1903 பிளையர்* "1903 Flyer" எனப்பட்டது) என்பது ரைட் சகோதரர்களினால் உருவாக்கப்பட்ட முதலாவது வெற்றிகரமான திறனளிக்கப்பட்ட விமானம் ஆகும். இது டிசம்பர் 17, 1903இல் நான்கு தடவைகள் தற்போதைய வட கரொலைனாவிலுள்ள "கில் டெவில் கில்" என்ற இடத்தில் பறக்க வைக்கப்பட்டது. தற்போது இந்த விமானம் வாசிங்டன், டி. சி.யில் உள்ள தேசிய வான், வின்வெளி பொருட்காட்சிச் சாலையில் வைக்கப்பட்டுள்ளது.  

## விபரங்கள்

=
# யோபு



**யோபு** (; ; ) என்பவர் கிறித்தவ மற்றும் யூத புனித நூலான பழைய ஏற்பாட்டில் வரும் யோபு நூலின் நாயகன் ஆவார். விவிலியத்தில் இவரைப் பற்றிய குறிப்புகள் யோபு நூலுக்கு வெளியே எசேக்கியேல் நூலிலும், யாக்கோபு நூலிலும் காணக்கிடைக்கின்றது. இவர் நபி என திருக்குர்ஆனிலும் குறிக்கப்பட்டிருக்கின்றார்.  

## பெயர்
யோபு என்னும் பெயர் மூல எபிரேயத்தில் אִיּוֹב‎ என்று அழைக்கப்படுகிறது. இலத்தீனில் Job/Iob என்று உள்ளது. இப்பெயரின் பொருள் *வெறுக்கப்படுபவர்* அல்லது *வதைக்கப்படுபவர்* என்பதாகும்.  

## வரலாற்று சுருக்கம்
முக்காலத்தில் கடவுளுக்கு ஏற்ற நீதிமானாக யோபு என்பவர் வாழ்ந்து வந்தார். அவர் செல்வர்; கடவுளுக்கு அஞ்சி நடந்தவர். கடவுளின் அனுமதியுடன் சாத்தான் யோபைச் சோதித்தான். இதனால் யோபு தனது மக்களையும், சொத்து சுகத்தையும், உடல் நலத்தையும் ஒவ்வொன்றாக இழந்தார். இருப்பினும் அவர் கடவுளைத் தூற்றவில்லை. அவருக்கு ஏற்புடையவராகவே வாழ்ந்து வந்தார். அவர் மனைவியும் நண்பர்களும் அவருடன் வாக்குவாதம் செய்து, இறைவனின் நீதியை விளக்க முயன்றார்.  

பழைய ஏற்பாட்டுப் பின்னணியின்படி, துன்பத்திற்குக் காரணம் ஒருவர் செய்யும் பாவமே. ஆகவே, யோபு படும் துன்பத்திற்குக் காரணம் அவர் செய்த பாவமே என்பது நண்பர்களின் கூற்று. தாம் அத்தகைய குற்றம் ஏதும் செய்யவில்லை என்பது யோபு கூறும் மறுப்பு. இவ்வாறு 'நீதிமான் ஏன் துன்பப்பட வேண்டும்?' என்ற வினாவிற்கு விடை காணும் போக்கில், நாடகம் போல் அமைந்துள்ளது இவரின் வாழ்வை சித்தரிக்கும் விவிலியத்தில் இடம் பெறும் *யோபு நூல்*.  

## படக்காட்சியகம்
# மெசேர்ஸ்கிமிட் எம்.இ 262

**மெசேர்ஸ்கிமிட் எம்.இ 262 *ஸ்வபல்ப்*** (*Messerschmitt Me 262 "Schwalbe"*) என்பது உலகின் முதலாவது பயன்பாட்டு தாரை இயக்க திறன்மிக்க சண்டை வானூர்தி ஆகும். இரண்டாம் உலகப் போர் ஆரம்பமாக முன்னர் வடிவமைப்பு ஆரம்பித்தாலும், 1944 இடைப்பகுதி வரை *லூவ்ட்வவ்பே*யில் (செருமன் வான் படை) பயன்பாட்டிற்கு வர பொறி சிக்கல்கள் தடையாகவிருந்தது. அக்கால நேச நாடுகளின் சண்டை விமானங்களுடன் ஒப்பிடுகையில், இது மிகவும் வேகமானதாகவும் சிறப்பான ஆயுத அமைப்பு கொண்டதுமாகும். இரண்டாம் உலகப் போர் காலத்தில் பயன்பாட்டிலிருந்த பறப்பியல் வடிவமைப்புக்களில் இது மிகவும் முதற்தரமானவற்றில் ஒன்று. எம்இ 262 இலகு குண்டுவீச்சு விமானம், வான் வேவு மற்றும் சோதனை இரவு நேர சண்டை வானூர்தி ஆகிய பல உபயோகங்களைக் கொண்டிருந்தது.  

## விபரங்கள் (எம்.இ 262 A-1a)

=
# படிகத்தின் ஒளியச்சு

இரட்டை ஒளிவிலக்கம் ஏற்படும் படிகங்களில் எத்திசையில் இரட்டை ஒளி விலக்கம் (*birefringence*) இல்லாதிருக்கிறதோ, அத்திசை **படிகத்தின் ஒளி அச்சு** (*optic axis of a crystal*) எனப்படும். அதாவது இத்திசையில் சாதாரண ஒளிக்கதிரும் அசாதாரண ஒளிக்கதிரும் (Ordinary and extraordinary rays) ஒரேதிசையில் செல்லும்.  

படிக அமைப்பின் குறிப்பிட்ட தன்மை காரணமாக, ஒளி அச்சில் செல்லும் ஒளி, ஏனைய திசைகளிலும் விட வித்தியாசமாகத் தொழிற்படுகிறது. கால்சைட்டு, குவார்ட்சு போன்ற ஓரச்சுப் படிகங்களில் ஒளியச்சில் செல்லும் ஒளியில் அசாதாரண மாற்றங்கள் ஏற்படுவதில்லை. ஒளியச்சில் செல்லும் ஒளிக்கதிரின் வேகம் ஒளியின் முனைவாக்கத்தில் தங்கியிராது. ஒளிக்கதிர் ஒளியச்சுக்கு சமாந்தரமாகச் செல்லாது விடின், ஒளிக்கதிர் படிகத்தினூடே செல்லும் போது இரு ஒளிக்கதிர்களாக (சாதாரண, அசாதாரண) பிரியும். இவை இரண்டும் ஒன்றுக்கொன்று செங்குத்தாக முனைவாக்கமடைந்திருக்கும்.
# ஒளியியல் சுழற்சி


**ஒளியியல் சுழற்சி** (*optical rotation*) என்பது சில பொருட்களும் அவற்றின் கரைசல்களும் நேர் முனைவாக்கம் பெற்ற, ஓர் தளப்படுத்தப்பட்ட கதிர்களின் அதிர்வுத் தளத்தினை மாற்றுகின்ற தன்மை ஆகும். இவ்விளைவிற்கு ஒளியியல் சுழற்சி அல்லது ஒளியியல் வினைத்திறன் (Optical activity) என்று பெயர். இவ்விளைவு கரைசலின் செறிவிற்கும் (Concentration) ஊடகத்தின் (கரைசலின்) நீளத்திற்கும் நேர்விகிதத்தில் இருக்கும். மேலும் இது பயன்படுத்தப்படும் ஒளிக்கதிரின் அலைநீளத்தினையும் பொறுத்திருக்கிறது.
# வேர்ஜின் அட்லாண்டிக் குளோபல்பிளையர்

**வேர்ஜின் அட்லாண்டிக் குளோபல்பிளையர்** (*Virgin Atlantic GlobalFlyer*, பதிவிலக்கம்: N277SF) என்பது பேர்ட் ருடன் என்பவரால் வடிவமைக்கப்பட்ட, பெப்ருவரி 28, 2005 முதல் மார்ச்சு 3, 2005 வரை நிற்காமல் தொடர்ச்சியாக 2 நாட்கள் 19 மணித்தியாலங்கள் 1 நிமிடம் (67 மணித்தியாலங்கள் 1 நிமிடம்) தனியாளாக ஸ்டீவ் பொசெட் என்பவரால் உலகைச் சுற்றி பறந்த வானூர்தி. இதன் பறப்பு வேகம் மணிக்கு 590.7 கி.மி. (342.2 மைல்). இது இதற்கு முன்னர் நிற்காமல் தொடர்ச்சியாக மணிக்கு 186.11 கி.மி.(115.65 மைல்) வேகமாகப் பறந்த வானூர்தியின் வேக சாதனையை முறியடித்தது.  

## விபரங்கள்


## வெளி இணைப்பு

- Scaled Composites home page
- SC Global Flyer page
- GlobalFlyer Live Flight Tracking
- "Fossett launches record attempt", BBC News &ndash; March 1, 2005
- "Steve Fossett and Burt Rutan's Ultimate Solo: Behind the Scenes" (from *Popular Mechanics*)
# ஐஎன்எஸ் சிந்துரக்சக்

**ஐஎன்எஸ் *சிந்துரக்சக்*** (*INS Sindhurakshak*) என்பது இந்தியக் கடற்படையிடம் உள்ள 10 டீசல்-மின்சாரத்தில் இயங்கும் நீர்மூழ்கிக் கப்பல்களில் ஒன்பதாவது கப்பல் ஆகும். இது உருசியாவில் தயாரிக்கப்பட்டது.  
## கடந்து வந்த பாதை
- ரூ 400 கோடியில் உருசியாவிடமிருந்து வாங்கி 1997 ம் ஆண்டு இந்தியகடற்படையில் சேர்க்கப்பட்டது.
- 2010 ல் பராமரிப்பு பணிக்காக உருசியா அனுப்பப்பட்ட இக்கப்பல் ரூ 450 கோடி செலவில் புதுப்பிக்கப்பட்டு மீண்டும் கடந்த ஏப்ரல் 2013 ல் இந்தியா திரும்பியது.
- தனது வாழ்நாளில் இக்கப்பல் இரு தடவைகள் தீ விபத்துக்குள்ளானது. முதலாவதாக, 2010 ஆம் ஆண்டில் பெப்ரவரியில் விசாகப்பட்டணத்தில் இடம்பெற்ற சிறிய தீவிபத்தில் ஒரு மாலுமி கொல்லப்பட்டார். இரண்டாவதாக, 2013 ஆகஸ்டு 14 இல் மும்பையில் இடம்பெற்ற பெரும் வெடிப்பை அடுத்து தீப்பற்றியதில் பலர் கொல்லப்பட்டனர். கப்பல் மூழ்கிப் போனது.
# ஸ்பேஸ்சிப்வன்


**ஸ்பேஸ்சிப்வன்** (*SpaceShipOne*) என்பது துணை விண்வெளிப் பாதை வான் செலுத்தி விண்ணூர்தி ஆகும். இது 2004 இல் முதலாவது தனியார் மனித விண்வெளிப்பறப்பு மேற்கொண்டது. அதே வருடத்தில் இது $10 மில்லியனை பரிசாகப் பெற்று சேவையில் இருந்து ஓய்வு பெற்றது. இதனுடைய தாய்க்கப்பல் "வைட் நைட்" எனப்படும்.  

## விபரங்கள்


## வெளி இணைப்பு

- Footage of SpaceShipOne landing and press conference with pilot Mike Melvill
# விக்கிப்பீடியா:உங்களுக்குத் தெரியுமா/செப்டம்பர் 4, 2013


- **பித்தேகோரசு தேற்றம்** என்பது ஒரு செங்கோண முக்கோணத்தில் உள்ள மூன்று பக்கங்களுக்கும் இடையே உள்ள தனிச்சிறப்பான ஒரு தொடர்பைக் கூறும் கூற்று. கர்ணத்தின் நீளத்தின் இருமடியானது, மற்ற பக்க நீளங்களின் இருமடிகளின் கூட்டுக்கு சமம்: a<sup>2</sup> + b<sup>2</sup> = c<sup>2</sup>
- பிரித்தானிய இலங்கையின் சட்டவாக்கப் பேரவையின் முதலாவது தமிழ்ப் பிரதிநிதியாகத் தேர்ந்தெடுக்கப்பட்டவர் **ஆறுமுகம்பிள்ளை குமாரசுவாமி**.
- **காலண்டர்** என்ற ஆங்கிலச் சொல், 'கலண்டே' என்னும் இலத்தீன் மொழிச் சொல்லிலிருந்து உருவானதாகும். கலண்டே (kalendae) என்பதானது, இலத்தீனில் ஒவ்வொரு மாதத்திலும் வருகின்ற முதல்நாளின் பெயராகும்.
- தமிழீழ விடுதலைப் புலிகள் அறிவித்த தமிழீழத்தின் தேசிய மரம் **வாகை** ஆகும்.
- **மாதவிடாய் நிறுத்தம்** என்பது ஒரு பெண்ணுக்குத் தொடர்ச்சியாக 12 மாதங்களுக்கும் அதன்பின்னரும் மாதவிடாய் வராமல் முற்றிலும் நிற்பது ஆகும்.